EkBass/fiwiki-20250220-pages-articles huggingface dataset:
Piet Hamberg

Piet Hamberg (s. 22. tammikuuta 1954 Winschoten) on hollantilainen jalkapallovalmentaja ja entinen jalkapalloilija. ==Pelaajaura== Pelaajaurallaan Hamberg pelasi keskikentällä ja edusti pääosin kotimaansa seuroja NEC Nijmegenia, Wageningenia, Utrechtia ja Ajaxia. Hän kävi pelaamassa hetken aikaa myös sveitsissä Servettem joukkueessa. Hamberg joutui kuitenkin lopettamaan pelaajauransa 28-vuotiaana pitkään vaivanneen akillesjänne vamman vuoksi. ===Meriitit=== *Alankomaiden mestaruus: 1982 ==Valmentajaura== Hamberg aloitti valmentamisen 1990-luvun lopulla Saudi-Arabiassa toimiessaan Saudi- Arabian alle 20-vuotiaiden maajoukkueen päävalmentajana.Hamberg opvolger Versleijen in Emiraten 25.3.2003 Voetbal International 10.2.2010 Sitä ennen hän toimi vuodesta 1997 Grasshopperissa eri tehtävissä, kuten teknisenä johtajana. Myöhemmin Hamberg toimi kakkosjoukkueen apuvalmentajana. Sittemmin hän on valmentanut Libyassa ja arabiemiirikunnissa. Vuonna 2006 Hamberg toimi kaksikuukautta Otto Pfisterin apuvalmentajana Togon maajoukkueessa. Molemmat jättivät tehtävänsä kesken kuullessaan ettei pelaajille maksettu lupaamia rahallisia palkkioita MM-kisoihin pääsystä.All change in the Togo camp 10.6.2006 Guardian 10.2.2010 Kisojen alkaessa Pfister palasi takaisin Togon päävalmentajaksi, mutta Hamberg ei tehnyt samoin kertoen olevansa sanansa pitävä.Bondscoach Pfister terug bij Togo 12.6.2006 FC Update Viitattu 10.2.20010 Hän palasi lopulta takaisin Sveitsiin Grasshopperin kakkosjoukkueen apuvalmentajaksi. Myöhemmin Hamberg jätti seuran huhtikuussa 2007 ja siirtyi Liverpoolin jalkapalloakatemian tekniseksi johtajaksi kesäkuussa 2007.Hamberg named Reds academy boss 27.6.2007 BBC Viitattu 10.2.2010 Hän johdatti muun muassa alle 18-vuotiaiden joukkueen nuorten cupin voittoon. Siitä huolimatta Liverpool ilmoitti 11. toukokuuta 2008 erottaneensa hollantilaisvalmentajan tehtävistään.Coach Hamberg to leave Liverpool 12.5.2009 BBC Viitattu 10.2.2010 Joulukuussa 2009 Hamberg nimitettiin tunisialaisen ES Sahelin päävalmentajaksi.Etoile name Dutch coach 23.12.2009 BBC Viitattu 10.2.2010 Pesti jäi kuitenkin lyhyeksi, sillä Hamberg sai potkut huhtikuun puolivälissä 2010 Étoilen hävittyä Club Africainille 3–0. Etoile coach sacked after failure in Tunisian league 15.4.2010 BBC Viitattu 15.4.2010 ===Meriitit=== *Nuorten FA Cup: 2007 ==Lähteet== ==Aiheesta muualla== * Piet Hambergin profiili ES Sahelin sivustolla Luokka:Alankomaalaiset jalkapalloilijat Luokka:Alankomaalaiset jalkapallovalmentajat Luokka:Vuonna 1954 syntyneet Luokka:Elävät henkilöt
Homelin lentoasema

Homelin lentoasema eli Gomelin lentoasema on Valko-Venäjän toiseksi suurimman kaupungin Homelin (Gomel) kaupungin koillispuolella Homelin piirissä sijaitseva lentoasema. Kaupungin pohjoispuolelta sijaisevalle lentoasemalle on keskustasta noin kahdeksan kilometrin matka. Asemalta lennettiin 22.2.2011 saakka niin kansallisia, kuin kansainvälisiä lentoja, muun muassa lomalentoja. Lentoasema toimi valkovenäläisen lentoyhtiö Gomelavian kotikenttänä. 22.2.2011 Gomelavian lennot kuitenkin loppuivat joksikin aikaa. Liikenne on sittemmin käynnistynyt uudelleen. Nykyään Valko-Venäjän kansallinen lentoyhtiö Belavia liikennöi kentältä ainakin kesäisin Venäjän Kaliningradiin. Esimerkiksi vuonna 2013 tätä reittiä liikennöitiin aikataulun mukaan kesäkuun alusta lokakuun loppupuolelle kahdesti viikossa Bombardier CRJ-koneilla. Venäjän puolustusministeriön jakaman videon perusteella lentoasemaa on käytetty sotilaallisiin tarkoituksiin ainakin maaliskuussa 2022 (kuva). Gomel Airport Bubin.jpg|Gomelin lentoasema-alue ilmasta nähtynä. Russian MoD video screenshot showing a UAV taking off from the Gomel Airport runway 2022.jpg|Miehittämätön, aseistettu UAV nousemassa Homelin lentoasemalta maaliskuussa 2022. Kuvakaappaus Venäjän puolustusministeriön videolta. == Lähteet== == Aiheesta muualla == * Homelin lentoaseman & Gomelavian kotisivut * Belavia to analyze efficiency of domestic flights (26.6.2014) (belta.by) * kuvia lentokentästä (gomeltrans.net) * Homelin lentoasemasta (azworlairports.com) * METAR lentosäähavainto ja TAF lentosääennuste Gomelin lentoasemalle (UMGG) * Valkovenäläinen sääennuste Homeliin (pogoda.by) Luokka:Valko-Venäjän_lentoasemat Luokka: Homelin alue
Strathcona County

Strathcona County on 85 521 asukkaan (2008) kunta Kanadassa, Albertan provinssissa. Kunta sijaitsee Edmontonin kaupungin itäpuolella ja kuuluu sen metropolialueeseen. Kunnan suurin taajama on Sherwood Park jossa asuu yli puolet kunnan väestöstä, 59 409 asukasta (2008). == Historia == Alueen maasto muotoutui viimeisen jääkauden vetäydyttyä noin 12 000 vuotta sitten, jätti jälkeensa Beaver Hills-kukkulat, lukuisia järviä, lampia ja jokia. Dunneza intiaanien tiedetään muuttaneen alueelle 1700-luvun alkupuolella. Pian tämän alueelle saapuivat myös cree intiaanit etsiessään parempia turkisten metsästysmaita. Vuonna 1795 kaksi kilpailevaan turkiskauppa yhtiötä perustivat tukikohtansa alueelle, ensimmäisenä "Fort Augustus" kauppa-aseman rakensi North West Company ja vain muutamaa kuukautta myöhemmin valmistui Hudson's Bay Companyn "Edmonton House". Vuonna 1821 yhtiöiden yhdistyttyä toiminnot keskitettiin ja uudeksi nimeksi valittiin Fort Edmonton. Alueen asukasluku kasvoi voimakkaasti 1800-luvun loppupuolelta 1900-luvun alkupuolelle siirtolaisten saapuessa Kanadan itäosista ja Yhdysvalloista. Kunnassa ei ole kaupunkeja ja suurin taajama Sherwood Park päätti säilyttää pikkukaupungin (hamlet) aseman palvellakseen paremmin taajaman ja maaseudun tarpeita. == Lähteet == == Aiheesta muualla == Luokka:Albertan kunnat
Pohjois-Amerikan lumipyry 2009

Pohjois-Amerikan lumipyry oli vuoden 2009 joulukuussa Meksikonlahden ohi kulkenut suuri lumipyry, jonka yhteydessä lunta tuli useisiin Yhdysvaltojen osavaltioihin 30–41 senttimetriä. Meteorologit havaitsivat 16. joulukuuta 2009, että Meksikonlahdella oli muodostumassa voimakas matalapaine. Teksasissa satoi ennätysmääriä, ja sateen arvioitiin voimistuvan sen liikkuessa Georgian ja Floridan yli pohjoisemmaksi. Sunnuntai-iltapäivänä 20. joulukuuta matalapaine ohitti Virginian ja siirtyi Washington D.C.:n metropolialueelle. Lumipyryssä oli sunnuntai-iltapäivään mennessä kuollut ainakin viisi ihmistä. Lisäksi kymmenet tuhannet olivat ilman sähköä. Lumipyrystä ennustettiin pahinta sitten vuoden 1885, jolloin säätilastointi aloitettiin. Lunta kertyi yli 50 cm kymmenen osavaltion jossakin osassa. Päivittäisen, joulukuun tai yhden sadetapahtuman lumenkertymäennätyksiä rikottiin monilla paikkakunnilla. Yhden päivän kertymän joulukuun ennätys syntyi Washingtonin, Baltimoren, Philadelphian, Providencen ja Bostonin havaintoasemilla. Long Islandin Uptonissa tuli 66 cm lunta, mikä on suurin siellä koskaan yhdestä matalapaineesta kertynyt lumimäärä. Nämä lukemat ovat poikkeuksellisia tuossa osassa Yhdysvaltoja. Tammikuussa 1997 Montaguessa satoi 77 tuumaa (154 cm) lunta vuorokaudessa. Samassa paikassa kertyi vuoden 2002 alussa 127 tuumaa (320 cm) lunta viikon aikana. ==Katso myös== *Talven 2009–2010 lumipyryt Pohjois-Amerikassa == Lähteet == == Aiheesta muualla == Luokka:Vuoden 2009 luonnonmullistukset Luokka:Luonnonmullistukset Yhdysvalloissa
Pölynimurikauppiaat

Pölynimurikauppiaat on John Websterin dokumenttielokuva vuodelta 1993. Se on dokumentti pölynimureiden ovelta-ovelle myyjistä lama-Suomessa. Kamera seuraa mukana kun myyjät käyvät kauppaamassa pölynimureita 18 eri perheen luona. Dokumentin kolmesta päähenkilöistä Kimmo on työtön autonasentaja, joka hakeutuu myyjäksi paremman työn puutteessa. Kristiina on kunnianhimoinen huippumyyjä, jonka saavutukset palkitaan yrityksen Kultamerkillä. Heimo on puhelias pikkukylien kiertäjä Pohjois-Karjalassa.YLE Dokumenttiprojekti: PÖLYNIMURIKAUPPIAAT Elokuvasta on tehty digitaalisesti restauroitu versio. == Palkinnot == * Valtion elokuvapalkinto, 1993Suomen elokuvakontakti: PöLYNIMURIKAUPPIAAT * Yleisöpalkinto, Nordisk Panorama, 1993 * Erikoismaininta, Prix Europa, 1994Prix Europa: PRIX EUROPA 1994 - AT A GLANCE == Lähteet == == Aiheesta muualla == *Elokuva katsottavissa Ylen Elävässä arkistossa Luokka:Vuoden 1993 dokumenttielokuvat Luokka:Suomalaiset dokumenttielokuvat Luokka:John Websterin ohjaamat elokuvat Luokka:Elokuvat liike-elämästä
Raimondas Žutautas

Raimondas Žutautas (s. 4. syyskuuta 1972) on liettualainen jalkapallovalmentaja ja entinen puolustava keskikenttäpelaaja. ==Ura pelaajana== Žutautas aloitti peliuransa Neuvostoliiton romahdettua Liettuan pääsarjassa ROMAR Mažeikiaissa. Hän voitti seuran kanssa maan mestaruuden 1994. Mestaruuskauden jälkeen Žutautas siirtyi FK Banga Gargždaihin ja pelasi tämän jälkeen Liettuassa vielä kahdessa muussa seurassa, kunnes suuntasi Venäjän kentille FK Alania Vladikavkaziin 1996. Debyyttikaudellaan hän pääsi juhlimaan seuran paidassa mestaruushopeaa. Kolmen Alaniassa vietetyn kauden jälkeen Žutautas siirtyi Israelin pääsarjaan Maccabi Haifaan. Hän edusti seuraa neljä kautta ja juhli maan mestaruutta kahdesti. Vuonna 2003 hän siirtyi Panathinaikosiin, jossa pelasi kaksi kautta onnistumatta murtautumaan avauskokoonpanoon. Hän lopetti uransa Panathinaikosissa 2005. Liettuan maajoukkueessa Žutautas esiintyi vuosina 1995–2004 kaikkiaan 40 A-maaottelussa. ===Meriitit pelaajana=== * Liettuan mestaruus: 1994 * Israelin mestaruus (2): 2001, 2002 * Kreikan mestaruus: 2004 * Kreikan cup: 2004 ==Ura valmentajana== Helmikuussa 2010 Žutautas nimettiin Liettuan maajoukkueen uudeksi päävalmentajaksi. Zutautas coacht Litauen 37-vuotiaana hänestä tuli Liettuan nuorin maajoukkueen päävalmentaja. Hänen johdollaan maa lähtee EM2012-karsintoihin, joissa se pelaa samassa lohkossa Espanjan, Tšekin, Skotlannin ja Liechtensteinin kanssa. Liettuan karsinnat eivät kuitenkaan sujuneet järin hyvin ja se voitti vain yhden karsintaottelun. Žutautas erosi tehtävästään karsintojen päätyttyä lokakuussa 2011. Liettuan valmentaja erosi ==Lähteet== Luokka:Liettualaiset jalkapallovalmentajat Luokka:Liettualaiset jalkapalloilijat Luokka:Vuonna 1972 syntyneet Luokka:Elävät henkilöt
Senfi

Senfi on senegalilaisen Ismaila "Ismo" Sanén ja suomalaisen Outi Sanén suomalais- ja senegalilaiskulttuureja yhdistelevä yhtye, Ismaila soittaa djembeillä, lyömäsoittimilla sekä laulaa, Outi soittaa kanteleilla, lyömäsoittimilla sekä laulaa. Senfi sai alkunsa, kun muusikot Ismaila ja Outi tapasivat Piirpauke-yhtyeessä vuonna 1999. Maailman musiikin keskuksen sivut Senfi teki Pikku Kakkoselle ensimmäisen kokonaan monikulttuurisen lastenohjelman "Amin kanssa", joka kuvattiin vuonna 2001 ja on lähetetty kahteen otteeseen vuosina 2002 ja 2006, sarjasta tehtiin 12 osaa.http://web.archive.org/web/20030915181251re_/www.yle.fi/pikkukakkonen/historiikki/amin_kanssa/amin_kanssa.html == Taiteellinen johto == Senfi on suunnitellut ja toiminut pääkouluttajana useissa monikulttuurisissa koulutuskokonaisuuksissa esimerkiksi 2004 - 2006 Opekon monikulttuurinen musiikkikoulutus musiikinopettajinne "Yhteinen sävel 1,2 ja 3" sekä Opekon monikulttuurinen koulutus "Elävä Afrikka" vuonna 2006. Ismaila Sané ideoi etnomusiikkifestivaalin Lempäälään nimeltä LempoFolk, jonka taiteellisina johtajina toimi Ismaila Sanén ohella Outi Sané ja Henna Leisiö. == Palkinnot, tunnustukset ja merkittävät apurahat == * 2005 Outi Sané ja Ismaila Sané saivat Kalevala Korun Kulttuurisäätiön tunnustuspalkinnon Monikulttuurisen musiikin edistämisestä ja kehittämisestä.Kalevala Korun Kulttuurisäätiön tunnustuspalkinto 2005 * 2011 Kalevala Korun Kulttuurisäätiön apuraha lastenlevyn tekemiseen .Kalevala Korun Kulttuurisäätiön apurahat 2011 * 2012 EOAW tunnustuspalkinto Senfille kulttuurinedistämistyöstään. "Punch 2012" www.punchng.com/, 22.9.2012 == Levytykset == * Elävät Työt. Juho Koirasen sävellyksiä ystävien esittämänä. 5KYCD 2006. Cd. ==Lähteet== ==Aiheesta muualla== * Kappale "Minun kultani kaunis on" Youtubessa * "Senfi feat. Yamar Thiam @ Sammon taonta - Paikkari soi 2012" video Youtubessa * Yhtyeen Facebook fanisivusto * Yhtyeen Myspace sivusto Luokka:Suomalaiset yhtyeet
Richard Seaman

Richard John Beattie ”Dick” Seaman (4. helmikuuta 1913 Chichester, Sussex, Englanti – 25. kesäkuuta 1939 Spa-Francorchamps, Belgia) oli brittiläinen kilpa-autoilija, joka ajoi toista maailmansotaa edeltäneissä Grand Prix -kilpailuissa. Hän kilpaili muun muassa Mercedes-Benz-tallissa vuosina 1937–1939 ja voitti muun muassa Saksan Grand Prix'n 1938. Seaman oli osallisena Saksan Grand Prix'ssa 1937 sattuneeseen kolariin, jossa saksalainen Ernst von Delius sai surmansa. Seaman joutui sairaalaan, kun hän ajoi sateella ajettussa Belgian Grand Prix'ssa vuonna 1939 Spa-Francorchampsin radalla päin puuta. Hän sai vakavia vammoja ja kuoli sairaalassa jonkin ajan kuluttua oltuaan 26-vuotias. == Lähteet == Luokka:Brittiläiset autourheilijat Luokka:Grand Prix -kuljettajat Luokka:Moottoriurheilussa surmansa saaneet kuljettajat Luokka:Vuonna 1913 syntyneet Luokka:Vuonna 1939 kuolleet
Athena-Fidus

Athena-Fidus on Ranskan ja Italian avaruusjärjestöjen yhteinen geostationaarisen kiertoradan tietoliikennesatelliitti, joka laukaistaan 2010-luvulla.https://archive.today/20120524141357/http://www.spacenews.com/civil/100209-thales- alenia-gets-contract-athenafidus.html CNES ja Thales Alenia Space-yhtiö solmivat satelliitin toteutussopimuksen 9. helmikuuta 2010. Satelliitin toteutus maksaa 275 miljoonaa euroa. Se laukaistaan Ariane 5 -raketilla tai Sojuz-raketilla Kourousta. Satelliitti toimii EHF/Ka-taajuuskaistoilla tuottaen kolmen gigabitin tiedonsiirtokapasiteetin. Se tulee palvelemaan Ranskan ja Italian siviiliturvallisuusorganisaatioita, satelliitissa on sekä italialainen että ranskalainen tietoliikennehyötykuorma. Satelliitin komentokeskus tulee Ranskaan. Järjestelmää varten rakennetaan 580 Athena- Fidus-maa-asemaa. Myös mobiileilta asemilta, mm. UAV-ilma-aluksilta, voidaan olla yhteydessä satelliittiin. Satelliitti perustuu Spacebus B2-tietoliikennesatelliittiin ja painaa noin 3 000 kg. ==Lähteet== Luokka:Geostationaarisen kiertoradan tietoliikennesatelliitit
Fernando Meligeni

Fernando Meligeni (s. 12. huhtikuuta 1971 Buenos Aires, Argentiina) on brasilialainen aktiiviuransa päättänyt tennispelaaja. Parhaimmillaan hän sijoittui ATP-maailmanlistalla sijalle 25 lokakuussa 1999. Davis Cupissa Meligeni edusti Brasiliaa 29 maaottelussa vuosina 1993–2002. Ranskan avoimissa 1999 Meligeni voitti muun muassa Patrick Rafterin ja Àlex Corretjan ja selviytyi välieriin. Välierissä hän hävisi Andri Medvedjeville lukemin 5–7, 6–3, 4–6, 6–7(6). Uransa aikana hän voitti kolme ATP-turnausta kaksinpelissä ja seitsemän nelinpelissä. ==Lähteet== * ===Viitteet=== Luokka:Brasilialaiset tennispelaajat Luokka:Vuonna 1971 syntyneet Luokka:Elävät henkilöt
Elna

Elna on pohjoismainen naisen etunimi. Se on syntynyt lyhentymänä kreikkalaisperäisestä nimestä Helena, joka tarkoittaa loistavaa. Elnan nimipäivä on 10. helmikuuta. Digi- ja väestötietoviraston nimipalvelun mukaan Elna-nimisiä on Suomessa ollut kirjoilla helmikuuhun 2024 mennessä 5 814 naista ja alle 10 miestä. ==Tunnettuja Elnoja== Luettelon henkilöt ovat suomalaisia, ellei toisin mainita. *Elna Borch (1869–1950), tanskalainen kuvanveistäjä *Elna Hellman (1896–1981), näyttelijä *Elna Kiljander (1889–1970), arkkitehti ja sisustussuunnittelija *Elna Kopponen (1906–2000), voimistelunopettaja ja naisvoimistelun kehittäjä *Elna Korven-Korpinen (1888-1964), näytelmäkirjailija *Elna Nieminen (1921–2016), farmakologi ja Lääkelaboratorion professori *Elna Pelkonen (1896–1969), kirjailija ja runoilija *Elna Roos (1896–1946), kirjailija *Elna Wichmann (1877–1924), musiikkikirjailija ==Lähteet== Luokka:Etunimet
CHARMM

CHARMM on lyhenne sanoista Chemistry at HARvard Macromolecular Mechanics. CHARMM-ohjelmaa käytetään force fieldin etsintään molekyylidynamiikassa. CHARMM-ohjelman julkaisivat Harvardin yliopiston tutkijat, jotta molekyylien etsintä olisi helpompaa. == Käyttö nykyään == CHARMM -ohjelmaa käytetään hajautetun laskennan docking@home projektissa. Luokka:Ohjelmointi
Ilytš

Ilytš (, ) on Petšoran sivujoki Komin tasavallassa Venäjällä. Sen pituus on 411 kilometriä, valuma-alueen laajuus 16 000 neliökilometriä ja keskimääräinen virtaus 47 kilometrin päässä joen suusta 177 kuutiometriä sekunnissa. Ilytš saa alkunsa Uralin länsirinteiltä, virtaa ensin etelään ja alajuoksullaan Petšoran alangolla kohti länttä. Yläjuoksu on asumatonta, alajuoksulla on muutamia kyliä. Suurimmat sivujoet ovat Kogel ja Palju. Joen itäpuolella sijaitsee Petšora–Ilytšin luonnonpuisto. ==Lähteet== Luokka:Komin tasavallan joet Luokka:Petšoran vesistö
Mariano Zabaleta

Mariano Zabaleta (s. 28. helmikuuta 1978 Tandil) on argentiinalainen tennispelaaja. Parhaimmillaan hän on sijoittunut ATP-maailmanlistalla sijalle 21 huhtikuussa 2000. Davis Cupissa Zabaleta edusti Argentiinaa neljässä maaottelussa vuosina 1999–2003. Yhdysvaltain avoimissa 2001 Zabaleta voitti muun muassa Sébastien Grosjeanin, Greg Rusedskin ja Xavier Malissen ja selviytyi puolivärieriin saakka. Puolivälierissä hän kuitenkin hävisi Marat Safinille suoraan kolmessa erässä. Hän selviytyi Ranskan avoimissa 2002 ja 2003 neljännelle kierrokselle. Hän on voittanut kolme ATP-kaksinpeliturnausta. ==Lähteet== * ===Viitteet=== Luokka:Argentiinalaiset tennispelaajat Luokka:Vuonna 1978 syntyneet Luokka:Elävät henkilöt
Frans Wilhelm Rothsten

Frans Wilhelm Rothsten (14. syyskuuta 1833 Pori – 19. heinäkuuta 1900 Turku) oli suomalainen filosofian maisteri joka toimi Suomalaisen Kirjallisuuden Seuran sihteerinä. Rothstenin vanhemmat olivat Porin puuseppien vanhin Abraham Rothsten ja Maria Sofia Hjulberg. Hän kävi Turun lukiota ja pääsi ylioppilaaksi 1851. Rothsten valmistui filosofian kandidaatiksi 1855 ja maisteriksi 1857. Rothsten toimi Suomalaisen Kirjallisuuden Seuran sihteerinä 1870–1900. Hän kuoli kesällä 1900 ollessaan matkalla Turussa. == Teoksia == * Latinalais-suomalainen sanakirja : koulujen tarpeeksi. Suomalaisen Kirjallisuuden Seura, Helsinki 1864, 2. painos 1884 * Kalevala, selitykset toimittanut F. W. Rothsten. Suomalaisen Kirjallisuuden Seura, Helsinki 1870, 2. painos 1887 * Kalevala 1 : Runot, toim. F. W. Rothsten ym. Suomalaisen Kirjallisuuden Seura, Helsinki 1894 * Kalevala 2 : Selityksiä, toim. F. W. Rothsten ym. Suomalaisen Kirjallisuuden Seura, Helsinki 1894 == Suomennoksia == * Johann Wolfgang von Goethe : Sisarukset : näytelmä yhdessä näytöksessä, suom. F. W. R-n. Suomalaisen Kirjallisuuden Seura, Helsinki 1869, 2. painos 1876, 3. painos 1901 == Lähteet == * * Projekt Runeberg : Pieni tietosanakirja 1925–1928 * Luettu 10.2.2010. Luokka:Suomentajat Luokka:Vuonna 1833 syntyneet Luokka:Vuonna 1900 kuolleet
George Grey (hiihtäjä)

George Grey (s. 22. heinäkuuta 1979 Sidcup, Lontoo, Englanti) on kanadalainen entinen maastohiihtäjä. Maastohiihdon maailmancupissa Grey kilpaili ensimmäisen kerran vuonna 2001. Paras maailmancupin sijoitus Greyllä on kolmas sija Whistlerin parisprintistä vapaalla hiihtotavalla, jossa hän hiihti yhdessä Alex Harveyn kanssa. Paras henkilökohtainen saavutus maailmancupissa hänellä on 16. sija Davosin 15 km:n perinteisen hiihtotavan kisasta joulukuulta 2008 ja Canmoren 15 km:n vapaan hiihtotavan kisasta joulukuulta 2005. Grey sijoittui Vancouverin olympialaisissa 2010 yhdistelmäkilpailussa kahdeksanneksi. MM-kilpailuissa hän on ollut 4 × 10 kilometrin viestissä viides Liberecissä 2009 ja parisprintissä kuudes Oberstdorfissa 2005. Hän lopetti uransa vuonna 2011. == Lähteet == * == Aiheesta muualla == *George Greyn kotisivut Luokka:Kanadalaiset maastohiihtäjät Luokka:Vuonna 1979 syntyneet Luokka:Elävät henkilöt
Kapina laivalla (vuoden 1935 elokuva)

Kapina laivalla (Mutiny on the Bounty, Suomessa myös nimillä Kapina laivassa ja Kapina kannella) on Frank Lloydin ohjaama yhdysvaltalainen seikkailuelokuva vuodelta 1935. Se perustuu James Norman Hallin romaaniin Kapina laivassa, joka perustuu HMS Bountylla 1789 puhjenneeseen kapinaan. Pääosia esittivät Clark Gable ja Charles Laughton. Gilliam Kapina laivalla voitti parhaan elokuvan Oscar-palkinnon ja oli ehdolla viidessä muussa kategoriassa. Gable, Laughton, ja Franchot Tone olivat kaikki ehdolla parhaasta miespääosasta. Se on toistaiseksi (Oscar-gaala 2009) ainut parhaan elokuvan Oscarin voittanut elokuva, joka ei voittanut muita Oscar-palkintoja. The New York Timesin kriitikot valitsivat Kapinan laivalla vuonna 2004 yhdeksi kaikkien aikojen tuhannesta parhaasta elokuvasta maailmassa. == Tarina == Kapteeni Bligh on julma ja säälimätön mies. Bountyn ollessa matkalla takaisin Englantiin, kapteenin julmuudet saavat sellaiset mittasuhteet, että perämies Christian järjestää kapinan. Bligh ja hänelle uskolliset upseerit jätetään ajelehtimaan pelastusveneessä. Christian johtaa laivan ja sen miehistön vaikeuksien kautta Tahitille. == Rooleissa == == Palkinnot == Voitetut Oscar-palkinnot: * elokuva – MGM, Irving Thalberg ja Albert Lewin Oscar-ehdokkuudet * ohjaus – Frank Lloyd * miespääosa – Clark Gable * miespääosa – Charles Laughton * miespääosa – Franchot Tone Oscar-ehdokkuudet * käsikirjoitus – Jules Furthman, Talbot Jennings ja Carey Wilson * musiikki – Herbert Stothart (säveltäjä) ja Nat W. Finston (osastonjohtaja) * leikkaus – Margaret Booth == Lähteet == * === Viitteet === == Aiheesta muualla == * * * Luokka:Vuoden 1935 yhdysvaltalaiset elokuvat Luokka:Yhdysvaltalaiset seikkailuelokuvat Luokka:Yhdysvaltalaiset draamaelokuvat Luokka:Yhdysvaltalaiset mustavalkoelokuvat Luokka:Parhaan elokuvan Oscar-palkinnon saaneet elokuvat Luokka:Yhdysvaltalaiset romaaneihin perustuvat elokuvat Luokka:Tositapahtumiin perustuvat elokuvat Luokka:Frank Lloydin ohjaamat elokuvat Luokka:Irving Thalbergin tuottamat elokuvat Luokka:Elokuvat merenkulusta
Mokšen pravda

Mokšen pravda (Мокшень правда, ”Mokšan totuus”) on Saranskissa Mordvan tasavallassa ilmestyvä mokšankielinen sanomalehti. Lehden historia alkaa Moskovassa vuonna 1921 perustetusta mordvalaisesta Jakstere tešte -lehdestä. Se ilmestyi lähes kolmen vuoden ajan mokšan ja ersän kielillä. Vuonna 1924 Penzassa alkoi ilmestyä ensimmäinen kokonaan mokšankielinen lehti Od vele (”Uusi kylä”). Vuonna 1932 se sai nimen Mokšen pravda. Lehdellä on ollut huomattava merkitys mokšan kirjakielen ja mordvalaisen kirjallisuuden kehityksessä. Vuonna 1973 se ilmestyi kolmesti viikossa 8 000 kappaleen painoksena. Nykyään lehti ilmestyy tabloid-kokoisena ja 16-sivuisena kerran viikossa. Julkaisijoina toimivat Mordvan parlamentti, hallitus ja lehden toimitus. Levikki on noin 4 500 kappaletta. ==Lähteet== ==Aiheesta muualla== * Mokšen pravdan sivusto Luokka:Mordva Luokka:Venäläiset sanomalehdet
Johan Kristian Svanljung

Johan Kristian Svanljung (25. elokuuta 1829 Raahe – 12. joulukuuta 1891 Helsinki) oli suomalainen juristi ja kirjailija, joka käytti nimimerkkejä Gammal, J.Kr.S., Jussi Kanervainen, Kr., Teräs, Er.. Teräs ja Erik Teräs. ==Henkilöhistoria== Svanljungin vanhemmat olivat Raahen kaupunginnotaari, raatimies Karl Gustaf Svanljung ja Katarina Serafia Frieman. Hän kävi Oulun triviaalikoulua ja Vaasan lukiota ja pääsi ylioppilaaksi 1848. Svanljung suoritti tuomarintutkinnon 1852, oli samana vuonna Vaasan hovioikeuden auskultanttina ja sai varatuomarin arvon 1856. Hän toimi Vaasan kämnerinoikeuden puheenjohtajana 1857–1868 ja Vaasan oikeusraatimiehenä 1869–1891. Svanljung toimi myös asianajajana. Svanljung kannatti suomalaisuutta ja suomen kielen aseman parantamista sekä toimi useiden suomalaisten ja ruotsalaisten sanomalehtien avustajana. Hän oli ruotsalais- suomalaista laki- ja virkakielen sanastoa koonneen ja toimittaneen komitean jäsen 1882–1883 ja kuului Vaasan suomalaisen yhteislyseon johtokuntaan koulun perustamisesta eli vuodesta 1880 lähtien. Svanljung oli naimisissa kaksi kertaa, ensin vuodesta 1858 Sofia Lundmanin (k. 1887) kanssa ja sitten vuodesta 1889 Alma Nylundin (k. 1930) kanssa. Hänen poikiaan ensimmäisestä avioliitosta olivat asianajaja John Svanljung, kauppias, laivanvarustaja Gustaf Svanljung ja rehtori, professori ja valtiopäivämies Knut Svanljung.Ylioppilasmatrikkeli 1853–1899 : Knut SvanljungYlioppilasmatrikkeli 1853–1899 : John SvanljungGutaf Svanljungin säätiö historiikkia ==Teoksia== * Ny juridisk handbok för medborgare af all samhällsklasser i Finland. Wilen, Turku 1882 ** Suomennos: Uusi käsikirja lainopissa kaikille kansanluokille Suomessa, suom. Gustaf Cannelin. Wilen, Turku 1874, 2. lisätty ja osaksi muutettu painos 1882 * Handledning i finsk kommunalkunskap : med nödiga, inlägg från särskilda andra rättsområden : för menige man och högre folkskolor utgifven. Edlund, Helsingfors 1891 ** Suomennos: Opas Suomen kunnallistiedossa : tarpeellisine otteineen monelta muulta oikeusalalta : rahvaalle ja ylemmille kansakouluille. Edlund, Helsinki 1891 == Lähteet == * * Sivu 733. * Luettu 10.2.2010. ===Viitteet=== == Aiheesta muualla == * Svanljungin elämäkerta Kansallisbiografiassa * Alpo K. Rapila: Johan Kristian Svanljung 1829–1891. Vaasalainen kulttuuriliberaali ja vaikuttajahahmo 1857–1891. Poimintoja hänen ja hänen lastensa Gustafin, Knutin, Jennyn ja Matin elämänvaiheista. Yliopistopaino, Helsinki 1986 Luokka:Suomalaiset juristit Luokka:Vuonna 1829 syntyneet Luokka:Vuonna 1891 kuolleet
Nicolás Lapentti

Nicolás Alexander Lapentti Gómez (s. 13. elokuuta 1976 Guayaquil) on ecuadorilainen entinen tennispelaaja. Parhaimmillaan hän sijoittui ATP- maailmanlistalla kuudenneksi marraskuussa 1999. Hän on kerran pelannut Grand Slam -turnauksen välierissä. ATP-turnauksia hän voitti viisi kaksinpelissä ja kolme nelinpelissä. Davis Cupissa hän edusti Ecuadoria 38 maaottelussa vuosina 1993–2010. Uransa lopettamisesta hän ilmoitti tammikuussa 2011. ==Ura== Lapentti voitti ensimmäisen ATP-turnauksensa Bogotássa syyskuussa 1995 voitettuaan loppuottelussa Miguel Tobónin. Australian avoimissa 1999 Lapentti voitti muun muassa Thomas Johanssonin ja Karol Kučeran ja selviytyi turnauksen välieriin. Välierissä hän hävisi Thomas Enqvistille suoraan kolmessa erässä. Wimbledonissa 2002 Lapentti voitti neljännellä kierroksella Arnaud Clémentin. Puolivälierissä hän hävisi David Nalbandianille viidessä erässä. ==Yksityiselämä== Hänen nuorempi veljensä Giovanni on myös tennispelaaja. ==Lähteet== * ===Viitteet=== == Aiheesta muualla == *Virallinen sivusto Luokka:Ecuadorilaiset tennispelaajat Luokka:Vuonna 1976 syntyneet Luokka:Elävät henkilöt
EMMA Finland

EMMA Finland (lyhenne sanoista European Mobile Media Association) on vuonna 2008 perustettu Suomen virallinen autohifin järjestö. Yhdistyksen tarkoituksena on tukea ja edistää autoäänentoiston harrastus- ja kilpailutoimintaa sekä teknistä kehitystä erilaisten toimintamuotojen välityksellä. EMMA Finland järjestää osakilpailuja kesäisin usealla paikkakunnalla pääasiassa eteläisessä Suomessa. Osakilpailuissa on monta luokkaa ja niissä kerätään pisteitä joiden avulla voi vuoden lopussa osallistua finaaliin kilpailemaan suomenmestaruudesta. Luokat on jaettu siten, että niihin voi osallistua kuka tahansa aloittelija laitteistollaan ja kovemmissa luokissa kisaillaan viimeisen päälle laitettujen autojen joukossa. Ennen EMMA Finlandia Suomessa autohifin virallisena järjestönä toimi Fasca, joka kuitenkin lopetti toimintansa 2000-luvulla. == Aiheesta muualla == * Järjestön kotisivu Luokka:Suomalaiset järjestöt Luokka:Hifi
Olympus E-3

Olympus E-3 oli 2000-luvun lopulla Olympuksen kameramallien lippulaiva, jota valmistettiin 2007–2010. Etsinpeilillä varustettu järjestelmäkamera suunniteltiin ammattilaiskuvaajien tarpeisiin. E-3 seurasi E-1 -mallia, joka julkaistiin marraskuussa 2003. E-3 tuotettiin koodinimellä Olympus E-P1 ja julkaistiin 17. lokakuuta 2007. E-3, kuten kaikki muutkin Olympuksen E-sarjan kamerat, tukeutuvat Four Thirds -standardiin. E-3-mallin seuraajana vuonna 2010 esitelty E-5 jäi Olympuksen viimeiseksi peilillä varustetuksi järjestelmäkameraksi. Vuonna 2017 Olympus lopetti Four Thirds -standardin tuotteiden valmistuksen ja keskittyi vuonna 2008 lanseeratun peilittömän Micro Four Thirds -standardin tuotteisiin. == Lähteet == == Aiheesta muualla == * Arvostelu Digital Photography Review sivustolla, englanniksi * Olympus E-3 Olympus.fi-sivustolla Luokka:Digitaaliset kamerat E-3
Natalia Zeta

Natalia Zeta (myös Natalia Z, Natalia Sport; s. 29. joulukuuta 1983 Santander, Kantabria) on espanjalainen pornonäyttelijä. Hänet palkittiin parhaan espanjalaisen naissivuosan esittäjän Ninfa-palkinnolla Festival Internacional de Cinema Eròtic de Barcelonassa 2006. Zeta on esiintynyt muun muassa elokuvassa Business of Pleasure. == Lähteet == == Aiheesta muualla == * Luokka:Espanjalaiset pornonäyttelijät Luokka:Vuonna 1983 syntyneet Luokka:Elävät henkilöt
Mother Brain

Mother Brain (マザーブレイン, Mazā Burein) (suom. Äitiaivo) on kuvitteellinen hahmo Nintendon luomassa Metroid-sarjassa. Hän esiintyy monissa Metroid-peleissä päähenkilö Samuksen viimeisenä vastustajana. ==Yleistä== Mother Brain nähtiin ensimmäisen kerran vuonna 1986 NES:ille julkaistussa Metroid-pelissä, jossa Mother Brain oli pelin viimeinen vastustaja. Mother Brain oli alun perin muinaisen Chozo-rodun luomus, jonka tarkoituksena oli kontroloida mielellään metroideja, jotka Chozo-rotu oli myös luonut SR-388 -planeetalle tarkoituksena hävittää X-parasiitit (ks. Metroid Fusion). Mother Brain kuitenkin petti Chozot ja liittoutui avaruuspiraattien (englanniksi Space Pirates) kanssa, varmistaen Chozojen tuhoutumisen. Tämä kerrotaan virallisessa Metroid -mangassa. Planeetta Zebesin keskuksessa Tourianissa elävä Mother Brain muodostuu suurista piikikkäistä aivoista, joiden edessä hänellä on yksi silmä. Sekä ensimmäisessä pelissä että sen Game Boy Advancella julkaistussa uusintaversiossa Zero Missionissa Mother Brain on pelin viimeinen vastustaja. Kamppailun aikana olento pysyttelee lasikuvun sisällä tykkien ja uhkaajiin kohdistuvien tulirenkaiden suojellessa sitä. Mother Brain nähtiin jälleen sarjan kolmannessa osassa Super Metroidissa. Hahmo on jälleen Samuksen viimeinen vastustaja. Mother Brain pystyy ensimmäistä kertaa puolustamaan itseään uuden kyborgivartalonsa ja hypersäteen avulla. Samus saa hypersäteen itselleen, kun häneen leimautunut Metroid hyökkää Mother Brainin kimppuun ja siirtää siltä saamansa energian Samukselle. Kun Mother Brain tuhoutuu, planeetan itsetuhomekanismi käynnistyy ja Zebes tuhoutuu. Tämän jälkeen Mother Brain ei ole varsinaisesti esiintynyt pelisarjassa Samuksen vastustajana. Other M -peli alkaa takaumalla Super Metroidin lopusta ja Samuksen taistelusta Mother Brainia vastaan. Mother Brainia ei varsinaisesti nähdä edellä mainitun takauman jälkeen koko pelissä. Pelissä tosin tavataan ihmishahmoinen androidi nimeltään MB, joka on Mother Brainista kehitetty tekoäly tutkimusaseman väen voidakseen hallita Galaktisen Federaation bioaseiksi kasvatettuja klooneja. ==Muuta== Mother Brain tavataan myös Kapteeni N -sarjakuvissa ja siihen perustuvassa animaatiosarjassa. Kummassakin hän on pääkonna. Animaatiosarjassa hänen äänenään toimi Levi Stubbs. Luokka:Metroid-pelisarjan hahmot Luokka:Videopelien loppuvastukset fr:Personnages et créatures de Metroid#Mother Brain
Hugo af Schultén

Karl Hugo Brynolf af Schultén (26. heinäkuuta 1850 Helsinki – 27. heinäkuuta 1891 Helsinki) oli suomalainen filosofian maisteri, vapaaherra ja toimittaja.Ylioppilasmatrikkeli 1853–1899 ==Henkilöhistoria== Af Schulténin vanhemmat olivat senaattori Otto Reinhold af Schultén (1798–1884) ja hänen 1. vaimonsa Anna Karolina Törnqvist. Hän pääsi ylioppilaaksi Helsingin yksityislyseosta 1867 ja valmistui filosofian kandidaatiksi ja maisteriksi 1873. Af Schultén toimi Nya Pressen-lehden toimittajana ja oli vuodesta 1881 alkaen Helsingin polyteknillisessä opistossa ranskan kielen opettajana. Hän oli Suomen Taideseuran sihteerinä sekä Svenska Teaternin hallituksen jäsenenä. Af Schultén oli aatelissäädyssä edustaja valtiopäivillä 1877–1878, 1882 ja 1885.Förteckning öfver Ridderskapets och Adelns medlemmar vid Landtdagen i Helsingfors år 1877. Protokoll fördt hos Finlands Ridderskap och Adel vid Landtdagen 1877. Sjette häftet. Helsingfors: Finska Litteratur-Sällskapets Tryckeri, 1879, ss. 1903-1907.Förteckning öfver Ridderskapet och Adelnsmedlemmar vid Landtdagen i Helsingfors år 1882. Protokoll fördt hos Finlands Ridderskap och Adel vid Landtdagen år 1882. Tredje häftet. Helsingfors: Finska Litteratur-Sällskapets Tryckeri, 1885, ss. 1489-1493.Förteckning öfver Finlands till landtdagen i Helsingfors år 1885 församlade Ridderskap och Adel. Protokoll förda hos Finlands Ridderskap och Adel vid Landtdagen 1885. Tredje häftet. Helsingfors: Hufvudstadsbladets tryckeri, 1886, ss. 1419-1424. Af Schultén oli myös harrastajavalokuvaaja. Hän toimi 1889 Helsinkiin perustetun Amatörfotografklubbenin puheenjohtajana ja kuvasi muun muassa piilokamerakuvia käyttäen pientä helposti kätkettävää kameraa. == Teoksia == * Män af folket 3 : John Ericsson. Holm, Helsingfors 1871 (ruotsalaisen keksijän John Ericssonin elämäkerta) * Sången om Roland, från det fornfranska originalet öfversatt af Hugo af Schultén ; med en inledning af Werner Söderhjelm. Helsingfors 1887 * Finlands läkare och apotekare : biografiska uppgifter om Finlands nu lefvande läkare och apotekare, samlade och utg. af Hugo af Schultén. Söderström, Borgå 1889 * Minneslista för Finlands konstnärer och konstvänner. Holm, Helsingfors 1889 == Lähteet == * * Suomen valokuvataiteen museo : Valokuvaajat 1839- tietokanta ===Viitteet=== Luokka:Suomalaiset toimittajat Luokka:Suomalaiset valokuvaajat Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1850 syntyneet Luokka:Vuonna 1891 kuolleet
Emmanuel College

Emmanuel College on yksi englantilaisen Cambridgen yliopiston 31 collegesta. Sen perusti Sir Walter Mildmay, kuningatar Elisabet I:n valtiovarainministeri, vuonna 1584 entisen dominikaaniluostarin paikalle. Mildmay oli itse käynyt Christ's Collegea kuitenkaan valmistumatta. Hänen tavoitteenaan oli lähinnä tarjota koulutusta protestanttisiksi papeiksi opiskeleville. Nykyään collegen opiskelijat lukevat kaikkia oppiaineita. Emmanuel College on vaikuttanut Yhdysvaltojen historiaan merkittävällä tavalla: pari vuotta Emmanuel Collegesta valmistumisensa jälkeen nuori mies nimeltä John Harvard muutti Uuteen-Englantiin vuonna 1637. Hänen testamenttilahjoituksensa antoi Newtownissa perusteilla olleelle collegelle niin merkittävän alkusysäyksen, että instituutio nimettiin vuonna 1638 kuolleen Harvardin mukaan Harvardin yliopistoksi. Toinen Emmanuel Collegen alumni, Newtownissa pappina toiminut Thomas Shepard, vaikutti siihen, että tämä Massachusettsin kaupunki uudelleennimettiin Cambridgeksi Englannin Cambridgen mukaan. Emmanuel Collegen alumnit muodostivat peräti kolmanneksen niistä noin sadasta Cambridgen yliopiston alumnista, jotka muuttivat 1630-luvulla Englannista Massachusetts Bayn koloniaan saavuttaakseen vapaammat olosuhteet puritanistiselle ajattelulleen. ==Kuuluisia opettajia ja alumneja== * John Harvard, hyväntekijä, jonka mukaan Harvardin yliopisto nimettiin * Frederick Hopkins, biokemisti * Ronald George Wreyford Norrish, kemisti * George Porter, kemisti * John Wallis, matemaatikko * Thomas Young, egyptologi, fyysikko ja fysiologi == Lähteet == ==Aiheesta muualla== Luokka:Cambridgen yliopiston colleget
Seychellienharakkatasku

Seychellienharakkatasku (Copsychus sechellarum), aiemmalta nimeltään seychellienharakkarastas on erittäin uhanalainen Seychellien graniittisaarilla tavattava sieppojen heimoon kuuluva varpuslintu. == Koko ja ulkonäkö == Seychellienharakkatasku on noin 18-21 cm pitkä, ja aikuinen lintu on väritykseltään sinisenkiiltävän musta, lukuun ottamatta leveää valkoista siipijuovaa. Nokka ja koivet ovat väriltään niin ikään mustat. Nuorten lintujen höyhenistä puuttuu aikuisille tyypillinen kiilto, mutta muuten ne muistuttavat ulkonäöltään aikuisia. == Levinneisyys ja elinympäristö == Seychellienharakkataskun levinneisyys on laajimmillaan käsittänyt kahdeksan Seychellien alueen saarta. 1960-luvun puolivälissä lajia tavattiin ainoastaan Frégatesaarelta. Nykyään laji pesii myös Cousin-, Cousine- ja Aridesaarilla. Laji on hävinnyt Mahélta, La Diguelta, Mariannelta, Praslinilta, South EastIslandilta sekä Alphonselta, jonne se yritettiin siirtoistuttaa. Seychellienharakkataskun alkuperäistä elinympäristöä ovat rannikkoseudun metsät. Nykyään lajia voidaan tavata ruokailemasta maan keskiosien tasangoilla, viljelyksillä ja myös puutarhoissa. == Käyttäytyminen == Lajin ravinto koostuu pääasiassa hyönteisistä. Erityisesti lintu syö torakoita. Torakkakannan tiheys on erityisen suuri graniittisaarilla verrattuna korallisaariin. Hyönteisien lisäksi seychellienharakkatasku syö myös hedelmiä ja merilinnuilta tippuvia kaloja sekä pieniä matelijoita, kuten liskoja. Laji pesii puiden koloihin tai lehvästöihin. Pesä on kuppimainen ja naaras munii yleensä yhden, harvemmin kaksi munaa, joiden hautominen kestää noin kolme viikkoa. Pesimäkausi kestää ympäri vuoden. == Kanta ja uhat == Vuonna 1965 seychellienharakkataskuja arvioitiin olleen elossa vain noin 15 yksilöä. Suojelutoimet ja lintujen siirto muille alkoivat 1990-luvulla ja nykyään kannan koon arvioidaan olevan hieman vajaat kaksisataa yksilöä. Kannan vähenemisen syyksi arvellaan elinympäristön vähenemistä plantaasien takia. Lisäksi saarelle levinneet kissat ja rotat ovat vähentäneet seychellienharakkataskujen määrää. Lajia saalistavat myös tornipöllöt ja seychellienharakkataskun kanssa samasta ravinnosta kilpailee pihamaina. Kantaa voivat uhata eräät bakteeriperäiset sairaudet. Ongelmana on myös koirasvaltainen sukupuolijakauma saarilla, joille lajia on yritetty kotiuttaa uudelleen. Jakauma johtuu sukukypsien naaraiden kuolemista, joiden tarkkaa syytä ei tiedetä. == Lähteet == Luokka:59.3 Linnut Luokka:Siepot Luokka:Uhanalaiset linnut
Nivelen naksuminen

Nivelen naksuminen on yleinen, pääasiassa vaaraton oire ihmisillä. Se voi olla tarkoituksellista tai tahdosta riippumatonta. ==Kehityskulku== Nivelen ylitse kulkee lihasten päihin kiinnittyneitä jänteitä. Nivel liikkuu silloin kun lihas supistuu ja vetää jänteen kireälle. Liukuessaan nivelpintoja pitkin ja luunreunojen yli jänteet ja jännekalvot voivat luiskahdella kohoumien ja syvennysten välillä, mikä voi aiheuttaa ääntelyä. Ääntely on kuitenkin normaalia ja yleistä, täysin vaaratonta eikä viittaa mihinkään sairauteen. Naksahtelu ei tarkoita sitä, että nivel olisi löysä, vaan myös tiukat ja vahvat nivelet voivat naksahdella . ==Viittaukset== Luokka:Nivelet Luokka:Ääni-ilmiöt Luokka:Seulonnan keskeiset artikkelit
Niilo Sala

Niilo Edvard Sala (sukunimi aik. Sarelius; 17. marraskuuta 1856 Kemijärvi – 15. elokuuta 1892 Berchtesgaden, Saksa) oli suomalainen näyttelijä ja näytelmäkirjallisuuden suomentaja. == Ura == Hän toimi kansakoulunopettajana Porissa, kun Suomalainen Teatteri vieraili kaupungissa vuonna 1881. Sala innostui välittömästi teatterista, erosi työstään ja liittyi mukaan teatteriseurueeseen. Lahjakkaaksi näyttelijäksi osoittautuneesta Salasta tuli pian teatterin kantavia voimia ja hän oli mukana myös päättämässä teatterin ohjelmistosta. Salasta kaavailtiin myös Suomalaista Teatteria johtaneen Kaarlo Bergbomin seuraajaa.Joulukalenteri 2012 – näyttämötaiteemme uranuurtajia Teatterimuseo. Viitattu 9.12.2013. Vuonna 1892 Sala lähti pitkälle opintomatkalle Keski-Eurooppaan. Matkan aikana hän alkoi kärsiä mielenterveydellisistä ongelmista ja joutui sairaalahoitoon. Päästyään sairaalasta Niilo Sala ampui itsensä 15. elokuuta 1892. == Suomennoksia == * Gustaf von Numers: Tuukkalan tappelu: kaksi-osainen näytelmä 7:ssä kuvaelmassa. Otava 1889 * Gustaf von Numers: Kuopion takana: 3-näytöksinen huvinäytelmä. Otava 1891, 1904 * Gustaf von Numers: Eerikki Puke, Korsholman herra: historiallis-romantillinen näytelmä 5:ssä näytöksessä. Otava 1892 * Erik Bögh: Velhovuorella: laulun sekainen idylli yhdessä näytöksessä. Näytelmäkirjallisuutta n:o 16. U.W. Telén, Kuopio 1898, 2. kielellisesti uud. painos 1914 == Lähteet == * * Pieni tietosanakirja 1925-1928 Projekt Runeberg. === Viitteet === == Aiheesta muualla == * Project Gutenberg : Erik Böghin Velhovuorella Niilo Salan suomentamana Luokka:Suomalaiset teatterinäyttelijät Luokka:Suomentajat Luokka:Itsemurhan tehneet Luokka:Vuonna 1856 syntyneet Luokka:Vuonna 1892 kuolleet
Reijo Tirronen

Reijo Tirronen (11. lokakuuta 1849 Pielisjärvi – 6. toukokuuta 1893 Viipuri) oli suomalainen toimittaja, opettaja ja runoilija, joka käytti nmimerkkejä JO ja -jo . Tirrosen vanhemmat olivat työmies, palovartija Tahvo Tirronen ja Elisa Sokuri. Hän pääsi ylioppilaaksi vuonna 1872 Kuopion lukiosta ja opiskeli sitten Helsingin yliopistossa. Tirronen oli kotiopettajana sekä vt. opettajana Möhkön ruukilla Ilomantsissa sekä Helsingin ja Hämeenlinnan kansakouluissa. Hän toimi sittemmin alkeisopettajana 1882–1886 Leväisen maanviljelyskoulussa Kuopion läänissä, vt. opettajana Joensuun lyseossa useaan otteeseen, vt. historian lehtorina Kymölän seminaarissa keväällä 1887 sekä viimeksi 1891–1892 opettajana Säkkijärven kirkonkylän kansakoulussa. Reijonen työskenteli lisäksi aputoimittajana useissa sanomalehdissä ja vastuunalaisena toimittajana Laatokka-lehdessä 1887–1888 ja Suomalainen-lehdessä 1890. Reijonen kirjoitti runoja Savo-Karjalaisen osakunnan Koitar-albumiin nimimerkillä Reijo. Hän teki myös suomennoksia ja keräsi Suomen Muinaismuistoyhdistyksen matka-apurahan turvin tietoa Ilomantsin kihlakunnan muinaisjäännöksistä. Reijonen kuoli toukokuussa 1893 Viipurin Diakonissalaitokselta sairasteltuaan jonkin aikaa sitä ennen. == Teoksia == * Muinaisjäännöksiä Ilomantsin kihlakunnassa, teoksessa Suomen Muinaismuistoyhdistyksen Aikakauskirja VII. Helsinki 1885 == Suomennoksia == * Mrs Webb : Pomponia eli kristityt keisarin huoneessa. Jyväskylän kirjapaino 1890 == Lähteet == * * * Reijosen muistokirjoitus Päivälehti 9.5.1893, s. 3 (Historiallinen sanomalehtiarkisto) Luokka:Suomalaiset runoilijat Luokka:Vuonna 1849 syntyneet Luokka:Vuonna 1893 kuolleet
Francois Pienaar

Jacobus Francois Pienaar (s. 2. tammikuuta 1967 Vereeniging) on eteläafrikkalainen entinen rugby unionin pelaaja ja yksi maan maajoukkueen menestyneimmistä kapteeneista kautta aikojen. Hänen pelipaikkansa oli flanker. Pienaarin merkittävin saavutus oli johdattaa Etelä-Afrikan rugbymaajoukkue maailmanmestaruuteen kotikisoissa vuonna 1995. Joukkue kohtasi finaalissa turnauksen ennakkosuosikkina pidetyn Uuden-Seelannin ja voitti ottelun jatkoajalla. Seuratasolla Pienaar pelasi vuosina 1989–1996 Transvaalin provinssin joukkueessa. Maailmanmestaruuden jälkeen Pienaar siirtyi Englantiin Saracens-joukkueeseen, jossa hän toimi pelaajavalmentajana. Pienaar lopetti pelaajauransa vuonna 2000, mutta jatkoi valmentajana ja seuran toimitusjohtajana. Vuonna 2000 Pienaar valittiin rugbyn Wall of Fameen ja hän sai kunniatohtorin arvon Hertfordshiren yliopistosta. Clint Eastwoodin vuonna 2009 ensi-iltansa saaneessa vuoden 1995 rugbyn maailmanmestaruudesta kertovassa elokuvassa Invictus – voittamaton Pienaaria esitti näyttelijä Matt Damon. == Lähteet == Luokka:Eteläafrikkalaiset rugby union -pelaajat Luokka:Vuonna 1967 syntyneet Luokka:Elävät henkilöt
Florent Serra

Florent Serra (s. 28. helmikuuta 1981 Bordeaux) on ranskalainen tennispelaaja. Parhaimmillaan hän on sijoittunut tenniksen ATP-maailmanlistalla sijalle 36 kesäkuussa 2006. Hän on voittanut kaksi ATP-turnausta kaksinpelissä. Grand Slam -turnauksissa hän on kaksi kertaa selviytynyt kolmannelle kierrokselle. == Tennisura == Joulukuun lopulla 2002 Serra selviytyi karsintojen kautta ensimmäiseen ATP-turnaukseensa. Ensimmäisen kierroksen ottelunsa hän hävisi Martin Verkerkille. Hän teki Grand Slam -debyyttinsä Ranskan avoimissa 2004. Ensimmäisen ATP-turnausvoittonsa Serra saavutti syyskuussa 2005 Bukarestissa. Turnauksen loppuottelussa hän voitti Igor Andrejevin. Tammikuussa 2006 hän voitti Adelaiden ATP-turnauksen voitettuaan loppuottelussa Xavier Malissen. ==Lähteet== * ===Viitteet=== Luokka:Ranskalaiset tennispelaajat Luokka:Vuonna 1981 syntyneet Luokka:Elävät henkilöt
Invictus

Invictus voi tarkoittaa seuraavia: * ”Invictus”, William Ernest Henleyn kirjoittama runo vuodelta 1875 * Invictus, yhdysvaltalaisen Virgin Steele -yhtyeen albumi vuodelta 1998 * Invictus – voittamaton (engl. Invictus), Clint Eastwoodin ohjaama elokuva vuodelta 2009. ru:Непокорённый
Etiopia talviolympialaisissa 2010

Etiopia osallistui Vancouverin talviolympialaisiin 2010 yhden kilpailijan voimin. == Joukkue == === Maastohiihto === *Robel Teklemariam http://www.fis- ski.com/data/document/summary-quotas-allocation.pdf == Lähteet == Luokka:Valtiot talviolympialaisissa 2010 Luokka:Etiopia olympialaisissa
Erzjan pravda

Erzjan pravda (Эрзянь правда, ”Ersän totuus”) on Saranskissa Mordvan tasavallassa ilmestyvä ersänkielinen sanomalehti. Lehti on perustettu Moskovassa vuonna 1921 nimellä Jakstere tešte (”Punainen tähti”). Mordvan autonomisen alueen muodostamisen yhteydessä vuonna 1930 toimitus muutti Saranskiin. Vuodesta 1931 lähtien lehti ilmestyi nimellä Erzjan kommuna (”Ersän kommuuni”). Nykyisen nimensä se sai vuonna 1957. Lehdellä on ollut huomattava merkitys ersän kirjakielen ja mordvalaisen kirjallisuuden kehitykselle. Vuonna 1978 se ilmestyi kolmesti viikossa 7 000 kappaleen painoksena. Nykyään lehti ilmestyy tabloid-kokoisena ja 16-sivuisena kerran viikossa. Julkaisijoina toimivat Mordvan parlamentti ja hallitus. Levikki on yli 3 000 kappaletta. ==Lähteet== ==Aiheesta muualla== * Erzjan pravdan sivusto Luokka:Mordva Luokka:Venäläiset sanomalehdet
Ernst Rönnbäck

Oskar Ernst Viktor Fredrik Rönnbäck (8. helmikuuta 1838 Loimaa – 23. marraskuuta 1893 Turku) oli suomalainen toimittaja ja valtiopäivämies. ==Henkilöhistoria== Rönnbäckin vanhemmat olivat kappalainen Pehr Rönnbäck ja Eva Sofia Idman. Hän tuli ylioppilaaksi 1857 ja valmistui filosofian kandidaatiksi 1867. Rönnbäck toimi Åbo Underrättelser -lehden päätoimittajana 1868–1875 sekä sen jälkeen Suomen Talousseuran sihteerinä ja samalla Åbo Tidningin päätoimittajana 1883–1885. Hän otti osaa Turun kunnalliselämään ja oli muun muassa 1890 kaupunginvaltuuston puheenjohtaja. Hän oli yksi liberaalisen puolueen ohjelman allekirjoittajista 1880 ja hänet valittiin porvarissäädyssä Turun edustajaksi valtiopäiville 1882, 1885, 1888 ja 1891. Kaikki puolueet äänestivät häntä myös valtiopäiville 1894, mutta hän ehti kuolla ennen niiden kokoontumista. Rönnbäck kuoli naimattomana. Hänen haudalleen pystytettiin muistomerkki, jota varten koottiin varat yleisellä keräyksellä. == Teoksia == * Om lord Byron: föredrag. Åbo 1870 * Berättelse om åttonde allmänna finska landtbruksmötet i Åbo. Åbo 1883 * En revisor i sin prydno. Åbo 1887 * Upplysningar för begagnande af Ränte- och Kapitalbildingsanstalten i Åbo. Skrifter utgifna af föreningen "Sampo" n:o 1. Åbo 1876, 2. upplagan 1906 (suomeksi nimellä Neuvoja ja tietoja Turun koron- ja pääomanvalmistuslaitoksen käyttämisestä, Sampo-seuran kirjasia n:o 1, Turku 1876, 1906) == Lähteet == ==Aiheesta muualla== * * Rönnbäckin elämäkerta Kansallisbiografiassa (maksullinen artikkeli) Luokka:Suomalaiset päätoimittajat Luokka:Suomen suuriruhtinaskunnan porvarissäädyn valtiopäivämiehet Luokka: Suomalaiset tietokirjailijat Luokka: Turun kaupunginvaltuutetut Luokka:Vuonna 1838 syntyneet Luokka:Vuonna 1893 kuolleet
Panevėžysin lääni

Panevėžysin lääni () on yksi Liettuan kymmenestä läänistä. Lääni sijaitsee koillisessa Liettuassa ja sen keskus on Panevėžys. Siellä on arviolta 231 001 asukasta (vuonna 2016) ja sen pinta-ala on 7 881 neliökilometriä. == Aluejako == *Biržain kunnallispiiri *Kupiškisin kunnallispiiri *Panevėžysin kaupunkikunta *Panevėžysin kunnallispiiri *Pasvalysin kunnallispiiri *Rokiškisin kunnallispiiri == Lähteet == == Aiheesta muualla == *
Perunansyöjät

Perunansyöjät () on öljyvärimaalaus, jonka Vincent van Gogh maalasi Nuenenissa huhtikuussa 1885.Vincent Van Gogh Gallery: Potato Eaters, The Maalauksessa esiintyvät henkilöt ovat ulkonäöltään tarkoituksellisesti rumia.The Vincent van Gogh Gallery Teos on Amsterdamin van Gogh -museossa. == Lähteet == Luokka:Vincent van Goghin maalaukset
Šiauliain lääni

Šiauliain lääni () on yksi Liettuan kymmenestä läänistä. Lääni sijaitsee pohjoisessa Liettuassa ja sen keskus on Šiauliai. Siellä on arviolta 276 329 asukasta (vuonna 2016) ja sen pinta-ala on 8 540 neliökilometriä. == Aluejako == *Akmenėn kunnallispiiri *Joniškisin kunnallispiiri *Kelmėn kunnallispiiri *Pakruojisin kunnallispiiri *Radviliškisin kunnallispiiri *Šiauliain kaupunkikunta *Šiauliain kunnallispiiri == Lähteet == == Aiheesta muualla == *
Tauragėn lääni

Tauragėn lääni () on yksi Liettuan kymmenestä läänistä. Lääni sijaitsee maan länsiosassa ja sen keskus on Tauragė. Läänissä on arviolta 101 200 asukasta (vuonna 2016) ja sen pinta-ala on 4 411 neliökilometriä. == Aluejako == *Jurbarkasin kunnallispiiri *Pagėgiain kunta *Šilalėn kunnallispiiri *Tauragėn kunnallispiiri == Lähteet == == Aiheesta muualla == *